Marijas klusums

"Marijas klusums" ir 2024. gada Latvijas vēsturiska drāmas filma, kuras režisors ir Dāvis Sīmanis. Tā veidota pēc teātra un kino aktrises Marijas Leiko dzīvesstāsta un vēsta par viņas dzīves pēdējiem gadiem, kad aktrise dodas uz Padomju Savienību, lai parūpētos par savu mazmeitu, un viņa kopā ar citiem Maskavas latviešu teātra "Skatuve" kolēģiem 1938. gadā kļūst par NKVD "Latviešu operācijas" upuri.

Filma veidota Latvijas filmu studijā Mistrus Media kopprodukcijā ar Lietuvas filmu kompāniju Broom Films. Tās pasaules pirmizrāde notika 2024. gada 18. februārī — 74. Berlīnes kinofestivālā, kur tā saņēma Ekumēniskās žūrijas balvu. Latvijas pirmizrāde notika 2024. gada 4. aprīlī.

 Lomās 
Galvenās lomas atveido aktieri:

 Olga Šepicka — Marija Leiko, latviešu izcelsmes kino un teātra aktrise,
 Artūrs Skrastiņš — Jēkabs Peterss, augsta ranga PSRS nomenklatūras darbinieks,
 Ģirts Ķesteris — Leonīds Zakovskis, PSRS drošības dienesta darbinieks un viens no Staļina represiju organizētājiem,
 Inese Kučinska — Anna Lāce, režisore,
 Vilis Daudziņš — Osvalds Glāznieks, Maskavas teātra "Skatuve" dibinātājs, režisors.

 Atsauces 

 Ārējās saites 

Kategorija:2024. gada Latvijas filmas
Kategorija:Filmas latviešu valodā